Antrenorul portughez Jose Mourinho a afirmat, duminică, la Algarve, că nu este legat de niciun club în acest moment, dar din vara viitoare intenţionează să lucreze din nou, informează EFE.
"Nu am club, sunt liber. Dar vreau să lucrez, din vara viitoare vreau să lucrez", a spus Mourinho presei, pe circuitul de la Algarve (Portugalia).
Mourinho, aflat fără echipă de la plecarea sa pe banca tehnică a echipei AS Roma, în luna ianuarie, a fost întrebat dacă ar lua în considerare revenirea în campionatul Portugaliei, unde le-a antrenat pe Benfica Lisabona, Uniao Leiria şi FC Porto -, o posibilitate pe care nu a exclus-o.
"Nu spune niciodată nu, mai ales în fotbal", a afirmat tehnicianul.
"Viaţa mea este fotbalul, pot antrena oriunde şi nu am nicio problemă", a adăugat el.
Jose Mourinho, în vârstă de 61 de ani, a asistat, duminică, la Marele Premiu al Portugaliei la motociclism viteză, la clasa MotoGP, fiind cel care a fluturat steagul în carouri la finalul cursei câştigate de spaniolul Jorge Martin.